პალანგის საერთაშორისო აეროპორტი
პალანგის საერთაშორისო აეროპორტი (ლიეტ. Tarptautinis Palangos oro uostas) (IATA: PLQ, ICAO: EYPA) — რეგიონული საერთაშორისო აეროპორტი ლიეტუვაში. მდებარეობს საკურორტო დაბა პალანგის სიახლოვეს ბალტიის ზღვასთან. ეს ლიეტუვის სიდიდით მესამე აეროპორტია და ორიენტირებულია მოკლე და საშუალო მანძილის ფრენებზე. 2014 წელს გატარებულ მგზავრთა რაოდენობამ 132 849 კაცი შეადგინა.